CELEX: 32010R0884
Language: lv
Date: 2010-10-07 00:00:00
Title: Komisijas Regula (ES) Nr. 884/2010 ( 2010. gada 7. oktobris ), ar ko groza Regulu (EK) Nr. 1464/2004 attiecībā uz kokcidiostatu un citu zāļu grupai piederošās piedevas “Monteban” nelietošanas laiku  Dokuments attiecas uz EEZ

8.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 265/4
            
         KOMISIJAS REGULA (ES) Nr. 884/2010
   (2010. gada 7. oktobris),
   ar ko groza Regulu (EK) Nr. 1464/2004 attiecībā uz kokcidiostatu un citu zāļu grupai piederošās piedevas “Monteban” nelietošanas laiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu izmantošanai dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Regulā (EK) Nr. 1831/2003 ir paredzēta iespēja barības piedevas atļauju grozīt pēc atļaujas turētāja pieprasījuma un Eiropas Pārtikas nekaitīguma iestādes (“iestāde”) atzinuma saņemšanas.
            
         
               (3)
            
            
               Ar Komisijas 2004. gada 17. augusta Regulu (EK) Nr. 1464/2004, ar ko uz desmit gadiem dzīvnieku pārtikā atļauj izmantot piedevu “Monteban”, kas pieder kokcidiostatu un citu zāļu grupai (2), narazīnu (Monteban) atļāva izmantot gaļas cāļiem desmit gadus.
            
         
               (4)
            
            
               Atļaujas turētājs iesniedza pieteikumu šīs piedevas atļaujas grozīšanai, lai samazinātu piedevas nelietošanas laiku pirms kaušanas no vienas dienas līdz nulle dienām. Atļaujas turētājs iesniedza attiecīgos datus, lai pamatotu savu pieprasījumu.
            
         
               (5)
            
            
               Iestāde 2010. gada 10. marta atzinumā secināja, ka lietojot maksimālo ierosināto Montenban devu gaļas cāļiem un nepiemērojot nelietošanas laiku, piedeva ir droša lietotājam, un tādēļ pieprasījumu samazināt piedevas nelietošanas laiku pirms kaušanas no vienas dienas līdz nulle dienām var pieņemt (3).
            
         
               (6)
            
            
               Regulas (EK) Nr. 1831/2003 5. panta nosacījumi ir izpildīti.
            
         
               (7)
            
            
               Tāpēc attiecīgi jāgroza Regula (EK) Nr. 1464/2004.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1464/2004 pielikumā, tabulas devītajā slejā “Citi noteikumi” svītro teikumu “Vismaz 1 dienu pirms kaušanas lietot aizliegts”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 7. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 270, 18.8.2004., 8. lpp.
   
      (3)  EFSA Journal 2010.; 8(3):1549.